LOCUINŢELE LUI CIPRIAN PORUMBESCU DIN VIENA 

w 

DAN TOMA DULCIU 
CORNELIUSGASSE nr.l 


1. La venirea în Viena, Ciprian Porumbescu a locuit temporar în Corneliusgasse nr. 1, 
et. 3, ap. 19 la prietenul de familie, pictorul Epaminonda Bucevschi, fiul preotului 
Dimitrie Bucevschi, din Ilişeşti (de lângă Stupea). Această locuinţă a pictorului era 
frecventată, cu 10 ani mai înainte, şi de Mihai Eminescu. Aici a locuit Ciprian 
Porumbescu, începând cu octombrie 1879. ” Vreau să vă comunic că locuiesc foarte 
elegant. Bucevschi e foarte bine aranjat. Are mobilă frumoasă şi o mulţime de 
bibelouri .” (Cf. Scrisoare către părinţi- 13 noiembrie 1879 - ; Fondul Ciprian 
Porumbescu, Muzeul Judeţean Suceava)', Clădirea iniţială a fost demolată în anul 
1987, noul complex fiind finalizat de primărie în perioada 1988-1989. în apropiere 
Prinţul Nikolaus Esterhâzy (1 775-1856) construise în această zonă un palat şi un 
parc. 

MUHLGASSE nr. 5 


2. Locuinţa preferată a lui Ciprian Porumbescu a fost însă în Muhlgasse nr. 5, situată în bezirkul 
4. A locuit aici, în decembrie 1879 şi în februarie 1880, după ce a plecat de la Epaminonda 
Bucevschi. Pe această stradă, la numărul 28 se află fostul Palat Ehrbar (Conservatorul de 
muzică şi artă dramatică), construit în 1876/1877 de Josef Weninger ca palat rezidenţial. 

Gumpendorferstrasse nr. 69 


3. Ciprian Porumbescu a locuit în Gumpendorferstrasse nr. 69, parter, ap. 2 . Este singura 

locuinţăhttps://www.academia.edu/35783853/Semnaturile_lui_Eminescuhttps://www.acad 
emia.edu/35783853/Semnaturile_lui_Eminescu care s-a păstrat aşa cum era în epoca 
prezenţei lui Ciprian Porumbescu la Viena. Este situată la 50 m depărtare de Strada 
Corneliusgasse, deci foarte aproape de locuinţa pictorului Epaminonda Bucevschi. Era o 
cameră mobilată, ce îi fusese închiriată de un negustor, care avea o prăvălie în faţă, fiind 
negustor de sticlărie. "Locuiesc într-o odaie foarte eleganta , amenajata cu tot confortul 
posibil, intrare separată şi vedere la Munzwardeingasse, la nişte oameni bătrâni şi foarte 
amabili." 

într-o scrisoare către Marioara Porumbescu, datată 26 februarie 1881 (Muzeu Judeţean 
Suceava , nr. inv. 13,p.31) acesta descrie interiorul locuinţei: 

Am un pat ca Domnul din cer, două pilote, rulouri, perdele şi obloane 
la ferestre. O masă de scris, o masă rotundă cu cuvertură, o canapea 
elegantă, verde, patru scaune frumoase, o oglindă mare, un lavabou, un 
şifoner, noptieră, comodă, cuier, tablouri frumoase şi, nu mai puţin de trei 
ceasuri: o pendulă ca la noi acasă, un ceas mare de perete, frumos, negru, 
care bate orele şi sferturile şi, în sfârşit, un ceas de masă de argint, foarte 
drăguţ, sub un cilindru de sticlă. 

Podeaua e ceruită, pereţii zugrăviţi frumos, de plafon atârnă o lustră 
frumoasă, pe scurt, foarte elegant, foarte comod, foarte frumos. 

Chiria îl costă 15 florini pe lună, inclusiv serviciul. 

(Foto: Dan Toma Dulciu 28.01.2018) 

Albertgasse nr. 13 


4. La data de 1 iulie 1881, Ciprian Porumbescu s-a mutat în bezirkul 7, Albertgasse nr. 13, etaj 1, 
apartamentul 12, unde a stat până la plecarea definitivă din Viena. Cauza părăsirii 
domiciliului din Gumpendorferstrasse nr. 69 ar fi fost: apariţia ploşniţelor, a umezelii, dar şi 
existenţa unor neînţelegeri cu proprietarii casei. Noua locuinţă cu chirie costa doar 10 florini 
pe lună. Imobilul actual datează însă din anul 1924, fiind proiectat de un român: arhitectul 
Cezar Popovici, fiul lui B.G. Poppovitz, prietenul "României June", din anii în care Porumbescu 
studia la Viena. 

